# ดำรงค์ พิเดช
ดำรงค์ พิเดช (เกิด 26 พฤศจิกายน พ.ศ. 2494) อดีตหัวหน้าพรรคทวงคืนผืนป่าประเทศไทย อดีตสมาชิกสภาผู้แทนราษฎร แบบบัญชีรายชื่อ อดีตอธิบดีกรมอุทยานแห่งชาติ สัตว์ป่า และพันธุ์พืช และประธานที่ปรึกษาพรรครักษ์ผืนป่า

 ประวัติ 
ดำรง เกิดเมื่อวันที่ 26 พฤศจิกายน พ.ศ. 2494 ที่ จังหวัดอุทัยธานี ชีวิตราชการของดำรงค์เติบโตมาจากการปลูกป่าต้นน้ำในพื้นที่ภาคเหนือ ทำหน้าที่เป็นหัวหน้าหน่วยจัดการต้นน้ำดอยตุงที่จังหวัดเชียงราย จนกระทั่งมีโอกาสได้ถวายงานสมเด็จพระศรีนครินทราบรมราชชนนี ร่วมกับ มรว.ดิศนัดดา ดิศกุล ราชเลขานุการในพระองค์ ในโครงการพัฒนาดอยตุงอันเนื่องมาจากพระราชดำริ เป็นระยะเวลากว่า 10 ปี จวบจนพระองค์ท่านสวรรคต และยังคงถวายงานรับใช้สมเด็จพระนางเจ้าพระบรมราชินีนาถ โดยเป็นประธานคณะทำงานบ้านเล็กในป่าใหญ่จังหวัดพะเยา รวมถึงเป็นประธานคณะทำงานสถานีพัฒนาเกษตรที่สูงในขณะที่ดำรงตำแหน่งป่าไม้เขตเชียงราย จากนั้นจึงมาเริ่มงานในตำแหน่งอื่นๆ ในกรุงเทพมหานคร โดยตำแหน่งอธิบดีนั้นได้รับแต่งตั้งทั้งหมด 2 ครั้ง ในช่วงระยะเวลาสั้นๆ โดยครั้งแรกอยู่ในตำแหน่งเพียงแค่ 1 ปี แล้วถูกโยกย้ายระหว่างเกิดการรัฐประหาร ปี 2549 และครั้งที่สองนั้นมารับตำแหน่งก่อนเกษียณเพียงแค่ 1 ปี
จากเหตุการณ์คืนวันที่ 27 กรกฎาคม พ.ศ. 2555  ปฏิบัติการทวงคืนผืนป่าอุทยานแห่งชาติทับลาน  นำโดยนายดำรงค์  พิเดช  ซึ่งดำรงตำแหน่งอธิบดีกรมอุทยานแห่งชาติสัตว์ป่าและพันธุ์พืชขณะนั้น ถือเป็นครั้งใหญ่สุดในประวัติศาสตร์ของกรมอุทยานฯ'ดำรงค์' เล็งรื้อรีสอร์ททับลาน 'บ้านทะเลหมอก' มูลค่า 200 ล้านโดนด้วย  โดยมีการระดมกำลังเจ้าหน้าที่อุทยานฯจากทั่วประเทศกว่า 4000 นาย ลงพื้นที่รื้อถอนรีสอร์ต จำนวน 9 แห่ง รวมพื้นที่ 1,857 ไร่  โดยในการรื้อถอนครั้งนี้มีรีสอร์ทขนาดใหญ่ที่สุดในพื้นที่วังน้ำเขียว ทับลาน รวมอยู่ด้วยคือ  บ้านทะเลหมอกรีสอร์ท ที่มีมูลค่าการลงทุนกว่า 200 ล้าน ในเนื้อที่ 70 กว่าไร่'ดำรงค์' ไม่สนม็อบขวาง ลุยรื้อสิ่งปลูกสร้างรุกป่าทับลาน  ซึ่งระหว่างปฏิบัติการก็มีกลุ่มคนที่มาขัดขวางการรื้อถอน

ภายหลังการรื้อถอนบ้านทะเลหมอกรีสอร์ท  ได้มีข่าวโยกย้ายนายดำรงค์  ขณะเดียวกันได้มีการรวมกลุ่มของสมาคมศิษย์เก่าคณะวนศาสตร์ มูลนิธิสืบนาคะเสถียร มูลนิธิเพื่อนช้าง สมาคมอุทยานแห่งชาติ และสถาบันสิ่งแวดล้อมไทย เครือข่ายการจัดการวิกฤตป่าไม้และน้ำ 15 องค์กร  สนับสนุนการการปฏิบัติหน้าที่ของอธิบดีกรมอุทยานฯ ว่าเป็นการปฏิบัติงานในหน้าที่โดยชอบที่ข้าราชการที่ดีทั้งหลายพึงต้องปฏิบัติ เป็นการพิทักษ์ ปกป้องพื้นที่ป่าไม้ที่ได้ประกาศให้เป็นพื้นที่อุทยานฯ เป็นความกล้าหาญของข้าราชการที่กล้ากระทำในสิ่งที่ถูกต้อง แม้ว่าจะถูกกดดันจากอิทธิพลรอบด้าน และกระแสผลประโยชน์ของเงินทุน แม้ว่าตนเองจะเกษียณอายุราชการในอีกไม่กี่วันข้างหน้าก็ตามศิษย์เก่าวนศาสตร์-มูลนิธิสืบ หนุนทุบรีสอร์ตรุกป่าทับลาน-วังน้ำเขียว  ฝ่ายเจ้าหน้าที่ผู้ปฏิบัติงานเกิดความฮึกเหิมในการทำหน้าที่  และคนที่เป็นอธิบดีคนต่อไปถ้าไม่ดำเนินการตามนี้ สังคมก็จะจับตาและตั้งคำถามต่อไป  จนเกิดปรากฏการณ์ดำรงค์  พิเดช ขึ้นฮือต้านย้าย ดำรงค์ พิเดช

เรื่องปัญหาการบุกรุกพื้นที่อุทยานแห่งชาติทับลานมีความสำคัญมากเพราะถือเป็นส่วนหนึ่งของพื้นที่มรดกโลกกลุ่มป่าดงพญาเย็น-เขาใหญ่ การดำเนินการรื้อถอนบ้านพักและรีสอร์ทที่บุกรุกพื้นที่จึงเป็นไปตามข้อบังคับของคณะกรรมการมรดกโลก ซึ่งศูนย์มรดกโลกได้ส่งตัวแทนเข้ามาติดตามและประเมินผลการดำเนินงานของกลุ่มป่าดงพญาเย็น-เขาใหญ่ และมีข้อมติจากคณะกรรมการมรดกโลกให้ต้องปฏิบัติตาม ซึ่งจะนำเข้าสู่การประชุมคณะกรรมการมรดกโลกครั้งที่ 36 ที่ประเทศรัสเซีย เช่น แก้ปัญหาและติดตามการบุกรุกพื้นที่มรดกโลกอย่างใกล้ชิด และมีการปรับปรุงแนวเขตที่เหมาะสม  มีการพิจารณาขยายผนวกพื้นที่มรดกโลกดงพญาเย็น-เขาใหญ่ ซึ่งส่วนใหญ่เป็นพื้นที่บุกรุก ลดกิจกรรมการเลี้ยงปศุสัตว์ ลดผลกระทบจากการก่อสร้างเขื่อนห้วยโสมง การดำเนินการถนนสาย 304 เพื่อเชื่อมต่อผืนป่า  เป็นต้น'ดำรงค์' เล็งรื้อรีสอร์ททับลาน 'บ้านทะเลหมอก' มูลค่า 200 ล้านโดนด้วย 

 การศึกษา 
 จบการศึกษาระดับชั้นมัธยมศึกษาตอนต้น รร.อุทัยทวีเวช อ.เมือง จ.อุทัยธานี
 จบการศึกษาระดับชั้นมัธยมศึกษาตอนปลาย รร.สันติราษฎร์บำรุง กทม.
 จบการศึกษาระดับปริญญาตรี วิทยาศาสตร์บัณฑิต (วนศาสตร์) มหาวิทยาลัยเกษตรศาสตร์ 
 จบการศึกษาระดับปริญญาโท พัฒนาสังคม สถาบันบัณฑิตพัฒนบริหารศาสตร์ (NIDA)

 ตำแหน่งหน้าที่
 ผู้ช่วยโครงการหลวงพัฒนาต้นน้ำอ่างขาง บ้านหลวง อ.ฝาง จ.เชียงใหม่
 เจ้าหน้าที่สำนักงานสถิติแห่งชาติ
 ผู้ช่วยหัวหน้าหน่วยพัฒนาต้นน้ำ ห้วยน้ำดัง จ.เชียงใหม่ (เริ่มต้นบรรจุเป็นข้าราชการ) 
 หัวหน้าหน่วยพัฒนาต้นน้ำดอยตุง อ.แม่จัน จ.เชียงราย
 หัวหน้าฝ่ายป้องกันรักษาป่า สำนักงานป่าไม้เขตเชียงราย (สำนักบริหารพื้นที่อนุรักษ์ที่ 15)
 ป่าไม้จังหวัดเชียงราย 
 ป่าไม้เขตเชียงราย (สำนักบริหารพื้นที่อนุรักษ์ที่ 15)
 ผู้อำนวยการโครงการบ้านเล็กในป่าใหญ่ บ้านเย้า (หนองห้า) อ.เชียงคำ จ. พะเยา
 ผู้อำนวยการสถานีพัฒนาเกษตรบนพื้นที่สูงตามแนวทางพระราชดำริสมเด็จพระนางเจ้าฯ เช่น บ.ปางขอน ต.ห้วยชมภู อ.เมือง จ.เชียงราย, บ.ธารทอง อ.เชียงแสน จ.เชียงราย, บ.ห้วยหยวกป่าโซ่ อ.แม่ฟ้าหลวง จ.เชียงราย เป็นต้น
 ผู้อำนวยการสำนักอุทยานแห่งชาติ กรมอุทยานแห่งชาติ สัตว์ป่า และพันธุ์พืช
 ผู้อำนวยการสำนักส่งเสริมการปลูกป่า กรมป่าไม้
 รองอธิบดีกรมป่าไม้
 6 พฤศจิกายน 2548 อธิบดีกรมอุทยานแห่งชาติ สัตว์ป่า และพันธุ์พืช 
 1 ตุลาคม 2549 ที่ปรึกษานายกรัฐมนตรีฝ่ายข้าราชการประจำ สำนักเลขาธิการนายกรัฐมนตรี  
 6 พฤษภาคม 2551 รองปลัดกระทรวงทรัพยากรธรรมชาติ และสิ่งแวดล้อม
 ที่ปรึกษามูลนิธิอนุรักษ์ป่ารอยต่อ ๕ จังหวัด 
 6 กันยายน 2554 อธิบดีกรมอุทยานแห่งชาติ สัตว์ป่า และพันธุ์พืช (เกษียณ 30 กันยายน 2555)
 12 ธันวาคม 2555 หัวหน้าพรรคทวงคืนผืนป่าประเทศไทย (ทป.)
 20 สิงหาคม 2556 ผู้ช่วยรัฐมนตรีกระทรวงทรัพยากรธรรมชาติ และสิ่งแวดล้อม
 19 กรกฎาคม 2557 ที่ปรึกษาฝ่ายสังคมจิตวิทยา ในคณะรักษาความสงบแห่งชาติ
 6 ตุลาคม 2557 สมาชิกสภาปฏิรูปแห่งชาติ (สปช.)
 5 ตุลาคม 2558 สมาชิกสภาขับเคลื่อนการปฏิรูปประเทศ (สปท.)

 งานการเมือง
ดำรงค์ พิเดช ได้จัดตั้งพรรคการเมือง และดำรงตำแหน่งหัวหน้าพรรคทวงคืนผืนป่าประเทศไทย โดยภายหลังเปลี่ยนชื่อเป็นพรรครักษ์ผืนป่าประเทศไทย และในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2557 เขาลงสมัครรับเลือกตั้งในระบบบัญชีรายชื่อของพรรคทวงคืนผืนป่าประเทศไทยประกาศคณะกรรมการการเลือกตั้ง เรื่อง รายชื่อผู้สมัครรับเลือกตั้งสมาชิกสภาผู้แทนราษฎรแบบบัญชีรายชื่อ (พรรคทวงคืนผืนป่าประเทศไทย) แต่การเลือกตั้งครั้งดังกล่าว เป็นโมฆะตามคำวินิจฉัยของศาลรัฐธรรมนูญ 

ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 พรรครักษ์ผืนป่าประเทศไทยได้รับเลือกตั้งสมาชิกสภาผู้แทนราษฎร 2 คน รวมถึงนายดำรงค์ด้วย

 รางวัล 
 10 มกราคม 2555  โล่เกียรติยศและใบประกาศเชิดชูเกียรติยศ จากสมาคมนักข่าวอาชญากรรมแห่งประเทศไทย  วัตถุประสงค์เพื่อส่งเสริมเชิดชูบุคคลที่ทำดี ยึดถือถือกฎหมายเป็นที่ตั้ง ปกป้องทรัพยากรป่าไม้และสัตว์ป่า เสียสละเพื่อส่วนรวมและทำความดีอย่างต่อเนื่อง โดยเฉพาะการมีส่วนร่วมในการช่วยเหลือกิจกรรมอันเป็นประโยชน์ระหว่างตำรวจกับประชาชน"ดำรงค์ พิเดช" คว้ารางวัลสมาคมนักข่าวฯ
 17 กันยายน 2555  รางวัลนายผี สาขาบังคับใช้กฎหมายดีเด่น จากมูลนิธิอัศนี พลจันทร
 18 กันยายน 2555 โล่เกียรติคุณ เนื่องในโอกาสครบรอบ 116 ปีวันสถาปนากรมป่าไม้ และครบรอบ 10 ปี กรมอุทยานแห่งชาติสัตว์ป่าและพันธุ์พืชป่าไม้-อุทยานฯจัดครบรอบ 116 ปี มอบโล่ “ดำรงค์-สุวิทย์” ก่อนอำลาชีวิตราชการ

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๖๓, เล่ม ๑๓๘ ตอนพิเศษ ๑ ข หน้า ๖, ๔ มกราคม ๒๕๖๔
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๒ , เล่ม ๑๒๖ ตอนที่ ๑๖ ข หน้า ๑๓, ๔ ธันวาคม ๒๕๕๒
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ประจำปี ๒๕๖๐ , เล่ม ๑๓๔ ตอนที่ ๔๘ ข หน้า ๓, ๒๘ กันยายน ๒๕๖๐
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเหรียญพิทักษ์เสรีชน, เล่ม ๑๒๒ ตอนที่ ๑๘ ข หน้า ๓๑, ๒๐ ตุลาคม ๒๕๔๘
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเหรียญจักรมาลาและเหรียญจักรพรรดิมาลา , เล่ม ๑๒๐ ตอนที่ ๖ ข หน้า ๒๔๙, ๑๓ มีนาคม ๒๕๔๖